Frumkvöðull í einkavæðingu orkufyrirtækja Í helgarblaði Morgunblaðsins 24. ágúst skrifaði Styrmir Gunnarsson enn um þriðja orkupakkann án þess að fjalla um það sem í pakkanum er , rétt eins og réttri viku fyrr . Nú snýst greinin um einkavæðingu Landsvirkjunar og Orkuveitunnar , sem er alls ekki hluti orkupakkans . Ég svaraði grein hans frá 17. ágúst í Kjarnanum og lét þess getið að ég myndi láta þetta eina svar nægja . Sú grein endar svona : „ [ Það er ] óþarfi að láta eins og einkaframtakið eigi ekkert erindi í orkuvinnslu og -sölu . “ Þessi ráðstöfun er skynsamleg út frá hagsmunum allra , sem í hlut eiga . Nú er komin á samkeppni á raforkumarkaði og hún stendur m.a. á milli fyrirtækja , sem ríkið og viðkomandi sveitarfélög eiga í . Styrmir 24.8.2019 : En kannski er það furðulegast í þessu máli að bæði Samfylking og VG vilji taka þátt í markaðsvæðingu orkugeirans . Ef hér þróast raunverulegur samkeppnismarkaður með framleiðslu og sölu á raforku , af hverju ætti hann að vera öðrum lögmálum undirorpinn en aðrir samkeppnismarkaðir ? Hún mun hafa afleiðingar . Styrmir 24.8.2019 : Í alla þá áratugi sem Sjálfstæðisflokkurinn stjórnaði Reykjavíkurborg varð þess aldrei vart að sá flokkur teldi það eftirsóknarvert að einkavæða Hitaveitu Reykjavíkur . Stöku raddir hafa komið upp innan flokksins um einkavæðingu Landsvirkjunar en þær hafa þagnað enda engar undirtektir fengið . Styrmir 3.11.2006 : Þótt það sé ekki tímabært að einkavæða Landsvirkjun er líka óþarfi að láta eins og einkaframtakið eigi ekkert erindi í orkuvinnslu og -sölu .